Diari Oficial de la Generalitat Valenciana


Sumari del DOGV 5942, del 28-01-2009 (2009/371)

Informació pública de l'aprovació definitiva del Projecte de Reparcel·lació de la Unitat d'Execució Número 3, de sòl urbà residencial, del Pla General d'Ordenació Urbana de Montán.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5942

Data del DOGV
:   28-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/371


Data del document
:   12-01-2009

Organisme emissor
:   Ajuntament de Montán

Tipus de document
:   Informació Pública

Descriptors 

:   * Montán
    * pla d'urbanisme
    * administració local

Informació pública de l'aprovació definitiva del Projecte de Reparcel·lació de la Unitat d'Execució Número 3, de sòl urbà residencial, del Pla General d'Ordenació Urbana de Montán. [2009/371]  
L'Ajuntament ple, en la sessió celebrada en data 10 de gener de 2009, ha adoptat el següent acord d'aprovació definitiva del Projecte de Reparcel·lació de la Unitat d'Execució Número 3, de sòl urbà residencial, del Pla General d'Ordenació Urbana de Montán, formulat per la mercantil Urbanitzadora Forven, SL, com a agent urbanitzador de la unitat esmentada:  
Vist l'expedient administratiu tramitat per al desenrotllament del Programa d'Actuació Integrada de la Unitat d'Execució Número 3 del Pla General d'Ordenació Urbana de Montán, el qual va ser adjudicat a la mercantil Urbanitzadora Forven, SL, per a la seua gestió indirecta i que té com a objecte a més dels fins assenyalats en el mencionat programa la urbanització de la dita unitat i el repartiment dels costos entre tots els titulars afectats.  
Que consta en l'expedient el compliment dels tràmits previstos en l'article 177 de la Llei 16/2005, de 30 de desembre, Urbanística Valenciana (LUV).  
Que el projecte de reparcel·lació, en el seu contingut, s'ajusta al que disposen els articles 175 i 176 de la LUV, està adequat a la finalitat i és comprensiu de totes les determinacions que ha de contindre el títol inscriptible, de conformitat amb l'article 7 del Reial Decret 1093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre inscripció en el Registre de la Propietat d'actes de naturalesa urbanística:  
a) referència a l'àmbit d'actuació, b) descripció de cada una de les finques afectades, amb especificació de la titularitat i de les càrregues i dels gravàmens inscrits sobre estes i les dades registrals corresponents en el cas de les finques inscrites, c) especificació de la finca d'origen, d) determinació de la correspondència entre les superfícies aportades i les finques de resultat, e) especificació de les càrregues i els drets inscrits sobre les finques d'origen que es traslladen o cancel·len, f) descripció de les finques de resultat, g) determinació de la quota prevista en el compte de liquidació provisional, h) adjudicació de les finques resultants, i) relació de propietaris i de titulars de càrregues i gravàmens afectats, amb especificació de les circumstàncies personals i j) pla de finques de resultat.  
Atés que mitjançant l'Acord adoptat per l'Ajuntament ple en sessió celebrada el dia 29 de setembre de 2008, es va aprovar inicialment el Projecte de Reparcel·lació de la Unitat d'Execució Número 3.  
L'acord esmentat ha sigut publicat per mitjà d'un anunci en el periòdic Mediterráneo del dia 7 d'octubre de 2008, en el Butlletí Oficial de la Província de Castelló número 129, de 23 d'octubre de 2008, i en el Diari Oficial de la Comunitat Valenciana número 5873, de data 18 d'octubre de 2008. Així mateix s'ha notificat individualment als titulars cadastrals i restants interessats en l'expedient (art. 272 ROGTU).  
Durant el termini d'exposició pública s'han formulat dos úniques al·legacions per part de Rafael Dopateo Martín, amb DNI 16834988N, en representació de sa mare Ángeles Martín Gil, i una altra per Fernando Vázquez Albert, en representació d'Iberdrola Distribució, SAU; l'arquitecte Francisco Corral Fernández ha emés un informe d'ambdues al·legacions en data 16 de desembre de 2008 que literalment diu el següent:  
Al·legació número 1  
Registre d'entrada: Registre General de l'Ajuntament de Montán de data 27 d'octubre de 2008 i número 527 d'entrada.  
Resum de l'al·legació formulada  
Ángeles Martín Gil posseeix una parcel·la de 514 m² de la qual 37,82 m² es troben dins de la unitat d'execució número 3.  
El sol·licitant demana que se li adjunte la superfície resultant de la reparcel·lació al costat de la finca restant per a un major aprofitament.  
Informe de l'al·legació  
L'al·legació presentada és rebutjada pel següent: la parcel·la resultant que li correspon pels 37.82 m² aportats és inferior a la parcel·la mínima necessària. Per tant, de conformitat amb la Llei 16/2005, de 30 de desembre, Urbanística Valenciana, en el punt 6 de l'article 174 diu el següent: no podran adjudicar-se com a finques independents superfícies inferiors a la parcel·la mínima edificable o que no tinguen característiques urbanístiques adequades per ser edificades.   
Per tant se li ha adjudicat en pro indivís amb el propietari de les parcel·les 9 i 33. En el criteri de proximitat, ha primat en trobar-se les parcel·les aportades 2, 9 i 33, cada una en una zona del sector, el de la parcel·la amb mes percentatge resultant, és a dir, el de Vicente Gil Tuzón, el qual compta amb el 59.49% de la parcel·la resultant en pro indivís.  
Al·legació número 2  
Registre d'entrada: Registre General de l'Ajuntament de Montán de data 23 d'octubre de 2008 i número 520 d'entrada.   
Resum de l'al·legació formulada  
L'empresa subministradora indica que, en cas de posseir sòl en la unitat d'execució, se li reconega la condició de propietari.  
En cas d'existència d'instal·lacions afectades per l'explotació elèctrica, es tinguen en compte les càrregues i les servituds.  
Informe de l'al·legació  
L'al·legació presentada és acceptada pel següent:  
L'empresa subministradora no posseeix propietats de sòl, per la qual cosa, no se li reconeix la condició de propietari.  
S'han tingut en compte, en el projecte d'urbanització, les instal·lacions, les servituds, les càrregues, etc. relatives a l'empresa subministradora Iberdrola Distribució Elèctrica, SAU. S'ha rebut un informe favorable en l'Ajuntament de Montán per part d'Iberdrola Distribució Elèctrica, SAU, validant l'opció tècnica presentada en el projecte d'urbanització.  
Així mateix haurà de notificar-se individualment a tots els titulars afectats i la resta d'interessats en l'expedient, en compliment del que disposa l'esmentat article 273.4 del Reglament d'Ordenació i Gestió Territorial i Urbanística (ROGTU), i s'adjuntarà, a la notificació de les persones al·legants, una còpia de l'informe emés per l'arquitecte municipal sobre les al·legacions formulades per les mencionades persones interessades durant el període d'exposició, el qual s'assumeix íntegrament als efectes establits en l'article 89.5 de la Llei 30/92, de 26 de novembre, de Règim Jurídic de les Administracions Públiques i del procediment Administratiu Comú.  
Vist tot el que antecedeix, l'Ajuntament ple, després de la deliberació dels assistents i abans de passar a votació, intervé l'alcalde i manifesta que el consideren absent en este punt ja que no el votarà; a continuació es passa a votació i s'acorda per tres vots a favor corresponent als regidors Miguel A. Guiñón Bellido, José Martín López i Pilar Esteve Borrás i dos vots en contra dels regidors Eduardo García Montoliu i Vicente Martínez Lleonart, el següent:  
Primer. Desestimar l'al·legació formulada per Rafael Dopateo Martín, amb DNI 34236408I, en representació de sa mare Ángeles Martín Gil, pels motius indicats en l'informe de l'arquitecte Francisco Corral Fernández i descrits anteriorment.  
Segon. Estimar l'al·legació formulada per Fernando Vázquez Albert en representació d'Iberdrola Distribució, SAU, pels motius indicats en l'informe de l'arquitecte Francisco Corral Fernández i descrits anteriorment.  
Tercer. Aprovar definitivament el Projecte de Reparcel·lació de la Unitat d'Execució Número 3 de sòl urbà residencial del Pla General d'Ordenació Urbana de Munten comprensiu de les finques d'origen i els corresponents propietaris, les finques de resultat i els corresponents adjudicataris, i el compte de liquidació provisional amb els saldos individualitzats.  
Quart. Afectar les finques resultants al pagament de les quotes d'urbanització, tant les que figuren en el compte de liquidació provisional, com les que resulten del compte de liquidació definitiva.  
Cinqué. Declarar extingides les servituds incompatibles amb el planejament i traslladar a les finques de resultat aquelles altres que no afecten el mateix.  
Sisé. Aprovar el compte de liquidació provisional que conté els saldos individualitzats per una quantitat de 759.887,33 euros, IVA i indemnitzacions no incloses, coincident amb l'import dels costos d'urbanització que figuren en la proposició econòmica de l'urbanitzador.  
Seté. Publicar el present acord en el Diari Oficial de la Comunitat Valenciana i en el Butlletí Oficial de la Província de Castelló, i notificar els propietaris interessats i els titulars de drets afectats pel mateix, amb expressió dels recursos que procedisquen.  
Octau. Requerir a l'urbanitzador perquè, en el termini cinc dies, aporte almenys tres exemplars del projecte de reparcel·lació refós per al diligenciat i la seua posterior presentació en el Registre de la Propietat de Viver i procedir, una vegada ferm en via administrativa el present acord, a la inscripció registral del projecte de reparcel·lació, prèvia l'expedició de la corresponent certificació, facultant a l'Alcaldia perquè adopte les resolucions que resulten precises amb vista a la inscripció esmentada, incloses les esmenes que siguen requerides a tals efectes pel registrador.  
Nové. Afectar l'ús i destinació previstos en el planejament els terrenys de cessió obligatòria i procedir a la corresponent recepció una vegada concloses les obres d'urbanització. L'aprovació de la reparcel·lació forçosa produirà els efectes següents:  
a) La transmissió, a l'administració corresponent, en ple domini i lliure de càrregues, de tots els terrenys de cessió obligatòria per a incorporar-la al patrimoni del sòl o afectar-la als usos previstos en el planejament, una vegada rebuda la urbanització.  
b) Subrogació, amb plena eficàcia real, de les finques resultants per les finques aportades, la correspondència de les quals haurà de quedar establida.  
c) Afectació real de les finques resultants adjudicades al compliment de les càrregues i al pagament de les despeses inherents al sistema d'actuació corresponent.  
Desé. Facultar l'Alcaldia per a dur a terme els aclariments, les esmenes i quants tràmits foren necessaris amb vista a la millor execució del present acord.  
Cosa que es fa pública als efectes establits en els articles 104 i 180 de la Llei 16/2005, de 30 de desembre, Urbanística Valenciana, així com en els articles 273.4 i 327 del Reglament d'Ordenació i Gestió Territorial i Urbanística aprovat pel Decret 67/2006, de 19 de maig.  
Contra l'acord esmentat, que esgota la via administrativa, podrà interposar-se recurs potestatiu de reposició davant de l'òrgan que ho ha adoptat en el termini d'un mes des de l'endemà a la notificació o des de la publicació del present edicte, de conformitat amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, podrà interposar-se directament un recurs contenciós administratiu davant del jutjat contenciós administratiu competent en el termini de dos mesos, de conformitat amb el que establix la Llei 29/1998, de 13 de juliol, Reguladora de la Jurisdicció contenciosa administrativa.  
El present anunci compleix a més amb la funció de notificació a tots els propietaris desconeguts o titulars cadastrals la direcció dels quals no conste o conste errònia en el cadastre, o als que no haja pogut practicar-se la notificació per absència o error en el domicili, de conformitat amb el que preveu l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Montán, 12 de gener de 2009.- L'alcalde: Antonio Fornás Tuzón.